Előterjesztés tervezet

Tárgy: Temetői szolgáltatások díjainak felülvizsgálata

Tisztelt Képviselő-testület!

A temetőkről és a temetkezésről szóló 1999. évi XLIII. Törvény 40.§.(3) bekezdése írja elő, hogy a köztemetőkre vonatkozó díjak mértékét az önkormányzat rendeletben állapítja meg, és a díjmértékeket évente felül kell vizsgálni.

A temetőkről és a temetkezésről szóló önkormányzati rendeletünkben a temetési helyek díjai illetve a hűtő-tároló használati díja lett meghatározva. A temetési helyek díjai 2012. január 1-jétől emelkedtek, a hűtő-tároló díját 2013. június 1-től határozta meg a képviselő-testület.

2018-ban és 2019-ben is az államtól köztemető fenntartására kapott normatíva 100.000.-Ft volt.

A temetői szolgáltatásokból 2018. év során 105.500.-Ft, 2019-ben 77.500.-Ft bevétel keletkezett november közepéig.

A kiadások összege 2018-ban 264.137.-Ft, 2019-ben 1.592.779.-Ft volt ( ebben benne van a locsolóvezeték kiépítésének költsége is.).

2019-ben a locsolóvíz vezeték kiépítésére 1.244.600.-Ft-ot költöttünk.

A temető területén a zöldterület kezelése költségeit nem lehet egyértelműen kimutatni, mivel a fűnyírást végző vállalkozó egy számlára írja az egész közigazgatási területen végzett tevékenységét. A közvilágítás szinte teljes díját fedezi az államtól kapott normatíva.

Minimális bérköltséget csak a szőlőhegyi temető gondokának megbízási szerződése jelentett, a tengelici temető gondoki feladatait a sportcsarnok gondoka végezte és a bére azon az előirányzaton jelent meg kiadásként. 2020-tól várhatóan megbízási szerződéssel végzi a temetőgondoki feladatokat Tengelicen is egy fő, akkor már a bérköltséget is erre az előirányzatra lehet tervezni.

Tengelic. 2019. november 22.